Lijeska
Lijeska (Corylus) jest rod listopadnog drveća i velikog žbunja koje raste na sjevernoj hemisferi, u područjima s umjerenom klimom. Ovaj rod obično se svrstava u porodicu breza, Betulaceae, iako neki botaničari izdvajaju lijeske (zajedno sa grabovima i povezanim vrstama) u posebnu porodicu, Corylaceae. Plod lijeske zove se lješnjak. Lijeske imaju jednostavne, zaobljene listove sa dvostruko nazubljenim rubovima. Cvjetovi se razvijaju u vrlo ranoj fazi proljeća, prije lišća, i jednodomni su, s jednospolnim resama; muške rese su blijedožute i duge 5–12 cm, a ženske su vrlo male i većim dijelom skrivene u pupoljcima; vidljivi su samo svijetlocrveni dijelovi tučka dužine 1–3 mm. Plodovi su orasi dužine 1–2,5 cm i prečnika 1–2 cm, oko kojih je ljuska (involukrum), koja djelomično ili potpuno zatvara orah. Oblik i struktura ljuske, kao i tip rasta (da li je stablo ili žbun s izdancima) važni su u identifikaciji vrsta lijeske. Polen vrsta lijeske, koji je često uzrok alergija krajem zime ili početkom proljeća, može se identificirati pod uvećanjem (600 puta) po karakterističnim egzosporijima, koji imaju tri primjetne pore.